钦定古今图书集成/明伦汇编/氏族典/第423卷 > 《廖用贤尚友录》 > 阮孝绪
## 钦定古今图书集成/明伦汇编/氏族典/第423卷 > 《廖用贤尚友录》 > 阮孝绪

按《梁书阮孝绪传》，“孝绪，字士宗，陈留尉氏人也。父彦
之，宋太尉从事中郎。孝绪出后，从伯引之。性沈静，虽
与儿童游戏，恒以穿池筑山为乐。自是屏居一室，非
定省未尝出户，家人莫见其面。外兄王晏贵显，屡至
其门，孝绪常逃匿，不与相见。曾食酱美，问之，云是王
家所得。便吐餐覆醢。及晏诛，竟获免。天监十二年，与”
吴郡范元琰俱征，并不到。大同二年卒，门徒诔其德
行，谥曰“文贞处士。”